# Juanjo Puigcorbé

Joan-Josep Puigcorbé i Benaiges, conegut artísticament com a Juanjo Puigcorbé (Barcelona, 22 de juliol de 1955), és un actor de cinema, teatre i televisió català.

## Biografia

Va estudiar amb els jesuïtes de Sarrià. Quan va acabar els estudis secundaris es va matricular a la universitat per cursar la carrera de Ciències Físiques i la de Filosofia i Lletres, que va abandonar després de cursar dos i tres anys respectivament. Es va matricular a l'Institut del Teatre de Barcelona cursant els tres anys de graduació. Immediatament es va convertir en un professional reconegut com a actor, guionista i director de teatre. Va estrenar-se amb els grans protagonistes teatrals com el Peer Gynt, El príncipe de Hamburgo, Hamlet, seguit d'altres com Dalí, Alta Austria, La fam, Trucades a mitjanit, Lorenzaccio, Las amistades peligrosas o Por un sí o por un no, etc..
Ha format part de diverses companyies catalanes de gran prestigi, entre elles la del Teatre Lliure, la Companya Adrià Gual, la Companyia de Núria Espert, el Centre Dramàtic Nacional, etc.. A la televisió, mitjà que li ha donat una gran popularitat, va treballar en moltes produccions històriques amb gran reconeixement internacional. Va ser el protagonista de Miguel Servet, la sangre y la ceniza dirigida per José María Forqué, de Proceso a Mariana Pineda dirigida per Moreno Alba, y va tener papera molt destacats a "Goya" dirigida per Larraz, Un día volveré, Réquiem por Granada, etc. En la sèrie de 10 tv-movies Pepe Carvalho va donar vida al famós detectiu creat per l'escriptor Vázquez Montalbán, i va protagonitzar també 4 episodis de la sèrie La huella del crimen. L'hem vist també protagonitzant una gran quantitat de sèries, com els 26 capítols de Villarriba y villabajo, el 26 de Un chupete para ella, o en altres sèries com A tortas con la vida, en diversos episodis de Cuéntame cómo pasó, Amar en tiempos revueltos, i Carlos Emperador.
També ha protagonitzat multitud de Dramàtics de TV2 i TV3, i Estudios Uno per TVE. Destaquem també els seus telefilms com Fassman, Pacient 33, La vida aquí, Felipe y Letizia, Sofía, El crimen de Perpignan, El caso Wanninkhof, El crimen de los marqueses de Urquijo, etc.
Pel que fa a la pantalla gran, ha protagonitzat en un gran nombre de pel·lícules de tots els gèneres, especialment la comèdia, el drama, i el policíac. Una extensíssima col·lecció de pel·lícules que haureu de consultar actualitzada al IMDb. El seu debut al cinema va ser en l'any 1978, com a guionista i com a actor en la pel·lícula L'orgia i com a actor en Companys, procés a Catalunya. A aquestes van seguir-li, una allau.
En la dècada dels 80, La quinta del porro, Les últimes tardes amb Teresa, La vaquilla, Barrios altos o La diputada, entre d'altres. A la dècada dels 90 va ser la més prolífica de l'actor, essent fins i tot anomenat per alguns crítics "el rei de la comèdia" en aquella època. D'aquesta dècada són, entre moltes altres, Salsa rosa, Cómo ser mujer y no morir en el intento, Todos los hombres sois iguales, Rosa rosae, Justino, un asesino de la tercera edad, El amor perjudica seriamente la salud, Corazón loco o Airbag. Alguns llargmetratges en què l'actor ha intervingut, des de l'any 2000 fins a l'actualitat són: Besos de gato, La conjura de El Escorial, Ni pies ni cabeza o La chispa de la vida, Juegos de Familia.
L'actor acumula un gran nombre de premis i reconeixements: El premi Nacional de Teatre per Per un sí o per un no, diversos Fotogramas de Plata al millor actor, el Premi concedit per la Unió d'Actors al millor actor de televisió pel seu paper a la sèrie Villarriba y Villabajo, el Premi Sant Jordi de cinema al millor actor per la seva interpretació en la pel·lícula Mi hermano del alma o el Premi al millor actor al Festivals Internacionals de Cinema de Taormina, de Salerno, de Peníscola, etc, etc, entre la multitud de guardons i nominacions rebudes.
Entre el 2015 i el juny de 2018 va ser regidor a l'Ajuntament de Barcelona per Esquerra Republicana i Diputat delegat de Cultura a la Diputació de Barcelona. Des del 29 de juny de 2018 va continuar de regidor i diputat no adscrit. El 29 de juny del 2019 deixa definitivament la política.

## Vida privada

És parella de l'actriu Lola Marceli, i té una filla nascuda el 1986.

## Filmografia

| Cinema L'orgia (1978): Joan Les concessionàries (1979) Companys, procés a Catalunya (1979) Salut i força al canut (1979) Taxi (1980) Barcelona sud (1981) La batalla del porro (1981) Un drac, Sant Jordi i el cavaller Kaskarlata (1981) El cantador (1982) Un geni amb l'aigua al coll (1983) Els milions de l'oncle (1984) Les últimes tardes amb Teresa (1984): Luis La noche más hermosa (1984) La vaquilla (1985): Alferes Martí, pare i fill (1985): Joaquim Martí La especialidad de la casa (1986) Més enllà de la passió (1986): Àngel Material urbà (1987) Mi general (1987): Capità Eusebio Pujol Barrios altos (1987): Luis El fascinerós (1987): Wilson Suite (1988) de Ricard Viñals (curtmetratge) Per un sí o per un no (1988) La diputada (1988) Amanece como puedas (1988) Lorenzaccio, Lorenzaccio (1989): Lorenzaccio És quan dormo que hi veig clar (1989) (veu) El acto (1989): Andrés Vador, Dalí de Gala (1990): Vador La huella del crimen 2: El crimen de Perpignán (1991): Antonio Muñoz Cómo ser mujer y no morir en el intento (1991): Mariano Ho sap el ministre? (1991): Jordi López Salsa rosa (1992): Tomás Un paraguas para tres (1992): Daniel La reina anónima (1992): marit El somni de Maureen (1993): Arístides/Albert Le journal de Lady M (1993): Diego Rosa rosae (1993): Teo-Doro Mal d'amors (1993): Mario Els de davant (1993): Adil Bey Una chica entre un millón (1994): Miguel Mi hermano del alma (1994): Toni Todos los hombres sois iguales (1994): Joaquín Justino, un asesino de la tercera edad (1994): empresari Les amistats perilloses (1995): Vescomte de Valmont Boca a boca (1995): actor en el vídeo del càsting El amor perjudica seriamente la salud (1996): Santi Garcia Mirada líquida (1996): Antonio El dedo en la llaga (1996): Ángel Gran Slalom (1996): Manuel Amores que matan (1996): Marcos Airbag (1997): jugador timba Corazón loco (1997): Félix Al límite (1997): Javier Suerte (1997): Berasategui No se puede tener todo (1997): Jordi La mirada del otro (1998): Ramon Novios (1999): Arturo Amnèsia (2002): Xavier Ibarréta Besos de gato (2003): Fran Bala perdida (2003): Daniel Trileros (2003): Julio La vida aquí (2003): Alberto Inconscients (2004): Dr. Mira, pare d'Alma Pacient 33 (2007): Jordi Rivals (2008): Fernando La conjura de El Escorial (2008): Felip II Se ven de (2008) La chispa de la vida (2011) Barcelona 1714 (2017) L'enigma Verdaguer (2019) | Teatre Com actor 1976: El somni d'una nit d'estiu, de William Shakespeare. Dir. Jordi Mesalles. 1976: Cantir amunt, de Joan Abellán. Dir. Lluís Pasqual. 1978: Enric IV, de Luigi Pirandello. Dir. Mario Gas. 1979: La bella Helena, de Peter Hacks i Jacques Offenbach. Dir. Pere Planella. 1979: Titus Andrònic, de William Shakespeare. Dir. Fabià Puigserver. 1980: Leonci i Lena, de Georg Büchner. Dir. Ricard Salvat. 1980: Hamlet, de William Shakespeare. Dir. Pere Planella. 1981: Alta Àustria, de Xavier Kroetz. Dir. Sergi Jové. 1981: La fam, de Xavier Olivé. Dir. Quim Vilar. 1981-1982: El príncep d'Homburg, de Heinrich von Kleist. Dir. Ricard Salvat. 1982: Fulgor y muerte de Joaquín Murrieta, de Pablo Neruda. Dir. Fabià Puigcerver. 1982-1983: Peer Gynt, de Henrik Ibsen. Dir. Francesc Nel·lo. 1983: La tempestat, de William Shakespeare. Dir. Jorge Lavelli. 1984: La nit encesa. Dir. Juanjo Puigcorbé. 1984: El somni d'una nit d'estiu, de William Shakespeare. Dir. Juanjo Puigcorbé. 1985-1986: Pel davant i pel darrera, de Michael Frayn. Dir. Alexander Harold. 1987: Lorenzaccio, Lorenzaccio, d'Alfred de Musset. Dir. Lluís Pasqual. 1987-1988: Per un sí i per un no, de Nathalie Sarraute. Dir. Simone Benmusa. 1989: Frank V, de Friedrich Dürrenmatt. Dir. Mario Gas. 1989: Vador-Dalí, de J.M. Muñoz Pujol. Dir. Joan Ollé. 1991: Trucades a mitjanit, d'Eric Bogosian. Dir. Pere Planella. 1993-1994: Les amistats perilloses, de Christopher Hampton. Dir. Pilar Miró. Com director 1984: La nit encesa. 1984: El somni d'una nit d'estiu, de William Shakespeare. 1984: La cambiale di matrimonio, òpera de Gioacchino Rossini. 1984: Il trovatore, òpera de Giuseppe Verdi. 1985: Transnarcís..., de Pau Riba. Televisió Terra d'escudella (1977) Històries obertes (1978) Lletres catalanes (1979) Novel·la (1980) Les guillermines del rei Salomó (1981) Quitxalla (1980-1981) Autors catalans d'avui (1983) Digui, digui (1984) Telegaseta de Catalunya: Rovira i Virgili (1984) Proceso a Mariana Pineda: Teniente Alba (1984) Planeta Imaginari (1985) Goya (1985) En escena: 100 anys de teatre català (1985) Històries de cara i creu (1987) A l'est del Besòs (1989) Miguel Servet, la sangre y la ceniza (1989): Miguel Servet La ronda (1991) Réquiem por Granada (1991): Cristòfor Colom Crónicas del mal (1992) Menos lobos (1992) Un día volveré: Augusto Rey (1993) Villarriba y Villabajo: Pepe (1994-1995) Madame le consul: Emiliano (1997) Un chupete para ella: Jorge Vidal (2000-2001) Pepe Carvalho: Pepe Carvalho (1999-2004) Aquí no hay quien viva: Juan Luis (2005) A tortas con la vida: Juan Luis (2005-2006) Profesor en La Habana: Pepe (2006) Cuéntame: Rafael Prieto (2006-2007) El caso Wanninkhof: Palacios (2008) La huella del crimen 3: El crimen de los marqueses de Urquijo: Inspector Velasco (2009) |

## Guardons
### Premis

* 1986: Festival Internacional de Cinema Fantàstic de Sitges per Més enllà de la passió
* 1992: Festival Internacional de Cinema de Comèdia de Peníscola millor actor per Salsa Rosa
* 1994: Premis de Cinematografia de la Generalitat de Catalunya: millor actor per Els de davant
* 1995: Premis Sant Jordi: millor actor per Mi hermano del alma i Todos los hombres sois iguales
* 1995: Fotogramas de Plata per Villarriba y Villabajo (millor actor de televisió)
* 2001: Fotogramas de Plata per Un chupete para ella (millor actor de televisió)
* 2005: Premi Barcelona de Cinema: millor actor per Inconscients

### Nominacions

* 1992: Fotogramas de Plata per La huella del crimen 2: El crimen de Perpignán (millor actor de televisió)
* 1993: Fotogramas de Plata per Un paraguas para tres, La reina anónima i Salsa rosa (millor actor de cinema)

## Referències

* ↑ Rom, Mireia «El 'top ten' de les escoles de l'elit política i econòmica catalana». El Crític, 06-06-2016.
* ↑ «Biografía de Juanjo Puigcorbé». biografias. [Consulta: 19 desembre 2014].
* ↑ «Juanjo Puigcorbé renuncia como concejal de ERC en Barcelona». La Vanguardia.
* ↑ Congostrina, Alfonso L. «ERC expulsa a Juanjo Puigcorbé por maltratar a sus subordinados en la Diputación» (en castellà). El País [Madrid], 29-06-2018. ISSN: 1134-6582.
* ↑ Obres de teatre, a IMDb
* ↑ Nominacions i premis, a IMDb